**VÝZVA NA PREDKLADANIE PONÚK**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**na predmet zákazky:** *„*Dodávka pneumatík pre osobné automobily, pneuservisné služby a sezónne uskladnenie pneumatík***“***

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Profil: <https://www.uvo.gov.sk/vyhladavanie-profilov/zakazky/9262>

**2. Predmet zákazky**

**2.1. Názov predmetu zákazky:**

Dodávka pneumatík pre osobné automobily, pneuservisné služby a sezónne uskladnenie pneumatík

**2.2. Opis predmetu zákazky:**

Nové, nepoužité, originálne, nie protektorované pneumatiky s dezénoms kombináciou viacero lamiel v rôznych uhloch, schválené na prevádzku v krajinách Európskej únie, vyrobené v EU, vybavené homologizovaným štítkom EU, so všetkými dokladmi, potrebnými na ich riadne používanie (technický list, záručný list). Dodávka nových pneumatík na osobné motorové vozidlá, s tým spojené služby podľa prílohy č.1. Pneumatiky nesmú vykazovať znaky opotrebenia, nesprávneho skladovania. Zabezpečenie služieb spojených s dodávkou tovaru, zabalenie tovaru, vyloženie tovaru na mieste určenia objednávateľom vrátane dopravy do miest plnenia podľa potreby obstarávateľa do pneuservisných stredísk určených predajcom na základe dopytu verejného obstarávateľa. Náklady na dopravu a ostatné náklady spojené s dodávkou tovaru sú súčasťou kúpnej ceny.

* Predávajúci sa zaväzuje v pneuservisoch poskytovať pneuservisné výkony pre kategóriu vozidiel M1. Predávajúci sa zaväzuje vykonávať v pneuservisoch nasledovné úkony:

1. Demontáž / montáž pneumatiky z / na disk,
2. demontáž / montáž kolesa z osi (náboja) vozidla,
3. opravu pneumatiky s / bez vulkanizácie,
4. hustenie priemyselným vzduchom alebo dusíkom,
5. vyváženie,
6. sezónne skladovanie,
7. odber starej pneumatiky v súlade s ustanovením § 69 zákona č. 79/2015 Z.z. o odpadoch a o zmene a doplnení niektorých zákonov v platnom znení,
8. vykonanie kontroly geometrie vozidla.

* Požadované plnenia bude verejný obstarávateľ zabezpečovať vystavovaním samostatných objednávok, v prípade bezodplatných plnení len požiadavkou na ich vykonanie.
* Verejný obstarávateľ bude vystavovať objednávky na požadované plnenie na základe svojich potrieb a ekonomických možností.
* Verejný obstarávateľ nie je povinný počas doby platnosti rámcovej dohody odobrať alebo požadovať určité množstvo plnení poskytovaných predávajúcim.
* Poskytnutie plnenia bude potvrdené podpísaním dodacieho listu verejným obstarávateľom. Predávajúci je povinný vyhotoviť dodací list tak, aby z neho bolo zrejmé, aké plnenie a v akom rozsahu sa poskytlo a tým pádom bolo možné overiť oprávnenosť nároku predávajúceho na zaplatenie príslušnej ceny objednávky. Vyššie uvedená požiadavka na vystavovanie dodacích listov sa nevyžaduje pri bezodplatných plneniach.
* Plnenia budú predávajúcim uskutočňované pre potreby verejného obstarávateľa a jeho organizačné zložky podľa technickej špecifikácie predmetu zákazky uvedenej v opise predmetu výzvy na predkladanie ponúk, v prílohe č.1.
* Predávajúci je povinný poskytovať plnenia za podmienok nižšie uvedených do doby, kým nedôjde k zániku tejto rámcovej dohody. Množstvá v prílohe č. 1 sú predpokladané na obdobie platnosti rámcovej dohody a môžu byť znížené alebo zvýšené podľa toho, ako bude vozový park verejného obstarávateľa využívaný a v akom rozsahu sa vyskytne potreba plnení, a preto rozhodujúcou podmienkou pre určenie záväzku predávajúceho plniť bude len doba platnosti tejto rámcovej dohody.
* Prípadná zmena používanej pneumatiky uvedená predávajúcim v prílohe č.1 bude riešená po prerokovaní obojstranne odsúhlaseným dodatkom k rámcovej dohode, pričom zmena je možná len za podmienky dodávania pneumatiky minimálne rovnakej alebo vyššej kvality za cenu rovnakú, za akú bola dodávaná pneumatika, ktorá sa má zmeniť.
* Predávajúci je povinný akceptovať (potvrdiť) objednávku do 1 pracovného dňa od jej doručenia, ktoré bude prebiehať formou mailovej komunikácie.
* Rok výroby (DOT) dodávaných nových pneumatík nemôže byť starší ako 18 mesiacov, pričom splnenie tejto podmienky sa bude posudzovať ku dňu dodania.
* Miesto dodania môže verejný obstarávateľ určiť v rámci celého územia SR. Doprava musí byť zahrnutá v celkovej cene pneumatík.
* Predávajúci sa zaväzuje poskytovať verejnému obstarávateľovi pneuservisné výkony v pneuservisoch pre osobné automobily. Predávajúci je povinný zabezpečiť dostupnosť poskytovania pneuservisných výkonov po celú dobu platnosti rámcovej dohody v kamenných pneuservisoch pre osobné automobily do 25 km od každej prevádzky verejného obstarávateľa uvedenej v prílohe č. 3. Verejný obstarávateľ si vyhradzuje právo na zmenu prevádzky verejného obstarávateľa. O následnej zmene bude kupujúci informovaný elektronickou formou (e-mailom) do dvoch týždňov po zmene prevádzky verejného obstarávateľa.
* Predávajúci na základe rámcovej dohody a v súlade s podmienkami verejného obstarávania urči miesta pneuservisov v rozsahu, ktorý je uvedený v prílohe č. 3 rámcovej dohody a v ktorých bude predávajúci či už priamo alebo prostredníctvom subdodávateľa poskytovať služby počas celej doby platnosti rámcovej dohody na pristavovaných vozidlách verejného obstarávateľa. Predávajúci je oprávnený vykonávať zmenu pneuservisov na základe písomného oznámenia kupujúcemu, pričom zmena je možná len za podmienok, že nový pneuservis nahradzujúci niektorý doterajší kamenný servis bude spĺňať vzdialenostnú podmienku ako aj technické podmienky nevyhnutné na riadne poskytovanie pneuservisných výkonov v rozsahu a kvalite uvedenej alebo vyplývajúcej z rámcovej dohody a ostatné zmluvné a zákonné požiadavky, napríklad ustanovenia o subdodávateľoch.
* Verejný obstarávateľ požaduje zmeranie geometrie vozidla bezodplatne pri každom sezónnom prezutí, pri nutnom servisnom zásahu nastavenia geometrie bude cena podľa platného cenníka v prílohe č. 4
* Predávajúci je povinný vykonať službu v kamennom servise do 1 hodiny od pristavenia vozidla.
* Verejný obstarávateľ je povinný v objednávke na výkony pneuservisu uviesť:

a) typ pneumatiky

b) počet kusov pneumatík

c) počet kusov diskov (ráfikov) s uvedením veľkosti a typu (ak je relevantné)

d) EČV vozidla,  
e) popis a rozsah pneuservisného výkonu,  
f) stav km

* V prípade, že verejný obstarávateľ v objednávke bude požadovať dodanie pneumatiky / pneumatík, miesto dodania bude pneuservis podľa prílohy č. 3 určený verejný obstarávateľom.
* Odber a likvidáciu pneumatík je predávajúci povinný vykonávať na základe požiadaviek verejný obstarávateľa v ktoromkoľvek pneuservise podľa prílohy č. 3.
* Všetky dodávané pneumatiky musia spĺňať podmienku bezpečnej prevádzky po pozemných komunikáciách, homologizácie v zmysle predpisu EHK č.54, resp. EHK č. 30.

* Verejný obstarávateľ zadefinoval typy a rozmery pneumatík, ktoré používa a ich výmena musí byť v súlade s Vyhláškou Ministerstva dopravy, pôšt a telekomunikácií Slovenskej republiky č. 464/2009 Z. z., ktorou sa ustanovujú podrobnosti o prevádzke vozidiel v premávke na pozemných komunikáciách.
* Predávajúci je povinný pri ukončení poskytovania toho ktorého odplatného plnenia odovzdať (doručiť) kupujúcemu nasledovné dokumenty:

a) dodací list 2-x,

b) daňový doklad 1-x, pričom tento nemusí byť odovzdaný pri poskytovaní mobilného pneuservisu pri poskytnutí plnenia, ale v tomto prípade musí byť doručený kupujúcemu do 7 pracovných dní od poskytnutia mobilného pneuservisu,

c) klasifikačný štítok alebo nálepku pri dodávke pneumatík pre osobné motorové vozidlá,

d) iné dokumenty vzťahujúce sa k predmetu plnenia napríklad záručné listy, návody na použite a podobne,

e) daňový doklad kupujúci zašle poštou na adresu sídla verejný obstarávateľa, prílohou daňového dokladu bude dodací list podpísaný zamestnancom verejný obstarávateľa.

* Záväzok dodať pneumatiky je splnený odovzdaním v mieste uvedenom v jednotlivých objednávkach verejný obstarávateľa.
* Verejný obstarávateľ nadobúda vlastnícke právo k dodávaným pneumatikám a diskom okamihom ich odovzdania v mieste plnenia.
* Predmet rámcovej dohody bude dodaný a prevzatý formou daňového dokladu podpísaného obidvomi zmluvnými stranami.
* Zjavné vady poskytnutého plnenia musia byť kupujúcim reklamované do 30 dní od prevzatia plnenia od predávajúceho.
* Reklamáciu z titulu vád predávajúci vybaví najneskôr do 30 dní od jej doručenia spôsobom určeným kupujúcim z nižšie uvedených možností a ak kupujúci neurčí, vybaví reklamáciu jedným z nasledovných spôsobov:

a) odstránením vád, za podmienky, že s tým kupujúci súhlasí,

b) dobropisom, odsúhlaseným obidvomi zmluvnými stranami,

c) výmenou vadného tovaru za nový tovar bez vád.

* Ceny sú dohodnuté v prílohe č. 4 rámcovej dohody v EUR bez DPH. Ceny platia na obdobie trvania platnosti rámcovej dohody.
* Daň z pridanej hodnoty sa bude fakturovať v zmysle zákona č. 222/2004 Z. z. o dani z pridanej hodnoty v znení neskorších predpisov. Faktúra musí mať náležitosti daňového dokladu a musí byť vystavená v súlade so zákonom.
* Kupujúci sa zaväzuje zaplatiť fakturovanú cenu v lehote splatnosti 30 dní od doručenia faktúry. Za zaplatenie sa považuje pripísanie dohodnutej kúpnej ceny na účet predávajúceho. Faktúru môže predávajúci vystaviť po riadnom splnení čiastkovej zákazky.
* Kupujúci je povinný zabezpečiť aj uskladnenie pneumatík verejný obstarávateľa po celú dobu trvania rámcovej dohody.

Prebratie pneumatík na sezónne uskladnenie sa bude uskutočňovať na základe skladovacieho listu (príloha č. 5)

**3.** **Miesto a lehota poskytnutia predmetu zákazky**

**3.1. Miesto dodania predmetu zákazky:**

Príloha č. 3

**3.2.** **Trvanie Zmluvy alebo lehoty uskutočnenia:**

24 mesiacov odo dňa nadobudnutia účinnosti Rámcovej dohody.

1. **Predpokladaná hodnota zákazky**

56 090,54EUR bez DPH.

1. **Zmluva**

Typ zmluvy na dodanie predmetu zákazky: Rámcová dohoda uzavretá podľa zákona č. 513/1991 Zb. Obchodný zákonník v znení neskorších predpisov.

1. **Príprava a obsah ponuky**
   1. **Vyhotovenie ponuky**
      1. Vyhlásenia, potvrdenia, doklady a iné dokumenty tvoriace ponuku, požadované v tejto Výzve, môžu byť v ponuke predložené aj ako kópie. Originály alebo ich úradne osvedčené kópie predloží úspešný uchádzač pri podpise Zmluvy k nahliadnutiu.
      2. Ponuka a ďalšie doklady, vyhlásenia, potvrdenia a dokumenty musia byť predložené v slovenskom jazyku.
      3. Uchádzač predloží ponuku v jednom origináli.
   2. **Obsah ponuky**
      1. Podmienky účasti

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený dodávať tovar – uchádzač preukazuje doloženým dokladom o oprávnení poskytovať službu, ktorá zodpovedá predmetu zákazky

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením

* + 1. Dokladová časť ponuky

1. Vyhlásenia uchádzača - uchádzač predloží podpísané vyhlásenie podľa prílohy č. 1 tejto Výzvy.
2. Zoznam subdodávateľov - uchádzač predloží podpísané vyhlásenie podľa prílohy č. 2 tejto Výzvy.
3. Vyplnený Návrh Rámcovej dohody podpísanú na znak súhlasu s obchodnými podmienkami oprávnenou osobou konajúcou za uchádzača.
4. **Podmienky predkladania cenovej ponuky** 
   1. **Miesto a lehota na predkladanie ponúk**
      1. Lehota na predkladanie ponúk je do **03.02.2021** **do 9:00 hod.**
      2. Uchádzači predložia svoje ponuky elektronicky priamo do systému JOSEPHINE umiestnenom na webovej adrese https://josephine.proebiz.com/ do lehoty na predkladanie ponúk.
      3. Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/ Pri vkladaní ponuky uchádzači postupujú nasledovne:

- dokumenty uchádzač vkladá v okne „PONUKY“ v časti „Ponuka (súbor priloží uchádzač cez tlačidlo +)“.

- V prípade otázok týkajúcich sa registrácie a vloženia ponúk do daného systému môže uchádzač kontaktovať správcu systému houston@proebiz.com alebo telefonicky +421 220 255 999..

* 1. **Lehota viazanosti cenovej ponuky**
     1. Lehota viazanosti ponúk je do 30.04.2021.
     2. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Vysvetľovanie**
   1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať obstarávateľskú organizáciu v systéme JOSEPHINE o ich vysvetlenie.
   2. Do predmetu správy záujemca uvedie označenie „Žiadosť o vysvetlenie“. Uchádzač musí svoju žiadosť doručiť obstarávateľskej organizácii max. ***48 hodín (počas pracovných dní) pred uplynutím lehoty na predkladanie ponúk***, tak aby mala obstarávateľská organizácia dostatok času na spracovanie žiadosti a doručenie odpovede všetkým záujemcom.
   3. Záujemcom bude vysvetlenie doručené elektronicky v systéme JOSEPHINE ***najneskôr 24 hodín (počas pracovných dní) pred uplynutím lehoty na predkladanie ponúk.*** O doručení správy bude záujemca informovaný prostredníctvom notifikačného emailu na e-mailovú adresu zadanú pri registrácií.
2. **Hodnotenie ponúk a oznámenie výsledkov**
   1. **Kritéria na hodnotenie ponúk:**

**najnižšia cena** za celý predmet zákazky v EUR s DPH

* 1. **Verejný obstarávateľ si vyhradzuje právo neprijať ani jednu z predložených ponúk.**

1. **Obchodné podmienky**

Plnenie s úspešným uchádzačom, ktorého ponuka bola prijatá, bude realizované na základe Rámcovej dohody.

V Bratislave, dňa 25.1.2021.

**Prílohy:**

Príloha č. 1: Formulár Vyhlásenie uchádzača

Príloha č. 2: Formulár Zoznam subdodávateľov

v.r.

Mgr. Daniela Krnáčová

Odbor verejného obstarávania

Všeobecná zdravotná poisťovňa, a.s.

**Príloha č. 1**

**VYHLÁSENIA UCHÁDZAČA**

uchádzač (obchodné meno a sídlo/miesto podnikania uchádzača) ........................ týmto vyhlasuje, že

je dôkladne oboznámený a súhlasí s podmienkami obstarávania „***Dodávka pneumatík pre osobné automobily, pneuservisné služby a sezónne uskladnenie pneumatík“***, ktoré sú určené vo Výzve na predloženie ponuky, jej prílohách a v iných dokumentoch poskytnutých verejným obstarávateľom v lehote na predkladanie ponúk,

všetky vyhlásenia, potvrdenia, doklady, dokumenty a údaje uvedené v ponuke sú pravdivé a úplné,

jeho zakladateľom, členom alebo spoločníkom nie je politická strana alebo politické hnutie,

predkladá iba jednu ponuku a nie je osobou, ktorej technické alebo odborné kapacity by použil iný uchádzač na preukázanie svojej odbornej alebo technickej spôsobilosti v tomto obstarávaní,

nie je členom skupiny dodávateľov, ktorá ako iný uchádzač predkladá ponuku.

.........................................

(podpis oprávnenej osoby)

V ..........................., dňa ...................

**Príloha č. 2**

**Zoznam subdodávateľov**

Obchodné meno: .......................................

Adresa sídla: ..............................................

I. \*Zabezpečenie predmetu zákazky „***Dodávka pneumatík pre osobné automobily, pneuservisné služby a sezónne uskladnenie pneumatík*“**, vyhlásenej podľa zákona o verejnom obstarávaní, vo veci ktorej je uzatvorená **Rámcová dohoda,** budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od dodávateľa a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona o registri partnerov verejného sektora.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu dohody nebudeme plniť prostredníctvom subdodávateľov.

.........................................

(podpis oprávnenej osoby)

V ..........................., dňa ...................

\* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.